حئیوانلار قالاسی

حئیوانلار قالاسی (اینگیلیسجه: Animal Farm)‏ جورج اورولون یازدیغی رومان. بو رومان ایلک دفعه 1945-جی ایلده اینگیلیستاندا یاییلیبدیر. رومان شوروی‌ده اولان 1917-جی ایلین اینقیلابی و ایستالین زامانیندا اولان عدالتسیزلیک و شوعارلا عمللرین فرقلرینه اعتیراض کیمی یازیلیبدیر. 

 موضوع 
بو رومان جونزون اوتلاغیندا یاشایان حئیوانلارین قیامی باره‌سینده‌دیر. حئیوانلار قیام ائدرک جونزو اوتلاقلیقدان قاچماغا مجبور ائدیرلر و دونقوزلار لیدرلیک ایشلرین اله آلیرلار. ایلک اونجه هر شئی یازیلی شوعارلار اساسیندا ایره‌لیله‌ییر. زامان کئچدیکجه لیدرلر شوعارلاری اوز نفعلرینه تحریف ائدیرلر و جونزون ائتدیگی عمللری اوزلری تکرارلاییرلار. بیر خاریجی دوشمان و هر شئیی اونون بوینونا آتماق حربه‌سیده بو روماندا ماراقلی صورتده اؤنه چکیلیر.

 آذربایجان تورکجه‌سینه چئویرمه 
بو کیتاب هم نثر صورتینده و هم نظم صورتینده آذربایجان تورکجه‌سینه چئوریلیبدیر. کیتابین نثر صورتی اصلینده لاتین الیفباسیندا اولان چئویرمه‌دن گوتورولوبدور. لاتین الیفباسیندا اولان چئویرمه ویلایت قلی‌یئو الیله و "حئیوانیستان Heyvanistan" آدیلا یاییلیبدیر. اکبر رحیم‌زادفرجی اونو "حیوانلار قالاسی" آدیلا 1389-جو ایلده لاتین الیفباسیندان عرب الیفباسینا کوچوروبدور.

بو کیتاب 1385-جی ایلده، محمد اشراقی طرفیندن نظم صورتینده آذربایجان تورکجه‌سینه چئوریلیبدیر. کیتاب "سازمان اسناد و کتابخانه ملی ایران" طرفیندن یاییلیبدیر.

 قایناقلار 

بؤلمه:جورج اورولون یازیلاری
بؤلمه:اینگیلیس دیلینده رومان